OKRESNÁ PROKURATÚRA BRATISLAVA III 
Vajnorská 47, 832 77 Bratislava 3

Číslo: 2 Pv 392/15/1103	Bratislava III 04.04.2016 
EEČ: 2-10-65-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Bratislava III 
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, Slovensko
väzba: nie
ktorý je trestne stíhaný pre trestný čin:
- Prečin Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:
dňa 11.06.2015 v čase okolo 21.55hod v Bratislave za OD Kaufland na Púchovskej ulici č. 8/A, poškodený XXXXX prišiel za skupinou ľudí, ktorým mal ponúknuť pervitín alebo marihuanu a povedal im, že je nesmrteľný a dokáže zabiť človeka jedným úderom, pričom následne po slovnej potýčke vyššie menovaní obvinení spolu s ďalšou doposiaľ nestotožnenou osobou mužského pohlavia napadli poškodeného, a to tak, že ho bili päsťami do hlavy, následkom čoho poškodený spadol na zem, kde ho ďalej bili a kopali do hlavy, čím poškodenému XXXXX, nar. 07.01.1981, bytom XXXXX XXXXX podľa odborného vyjadrenia spôsobili zlomeninu nosových kostí, zlomeninu dna pravej očnice, pomliaždenie pravého oka, tržné ranky dolného viečka vpravo, pomliaždenie vlasatej časti hlavy v oblasti záhlavia s predpokladanou dobou liečenia kratšej ako 42 dní,   
lebo trestné stíhanie je neprípustné, proti tomu, kto zomrel alebo bol vyhlásený za mŕtveho.  
 
Odôvodnenie:
Poverený príslušník Okresného riaditeľstva  Policajného zboru v Bratislave III, OO PZ Rača vydal dňa 12.06.2015 pod sp. zn. ČVS : ORP-823/RAC-B3-2015 uznesenie, ktorým podľa § 206 ods. 1 Trestného poriadku vzniesol obvinenie XXXXX a XXXXX pre prečin ublíženia na zdraví spolupáchateľstvom podľa § 20 k § 156 ods. 1  Trestného zákona, a to  na skutkovom základe, ako je uvedený v predmetnom uznesení o vznesení obvinenia. 

Uznesenie o vznesení obvinenia bolo obvinenému XXXXX doručené dňa 12.06.2015 pred jeho výsluchom v procesnom postavení obvineného, pričom tento sa vzdal práva podať si proti nemu sťažnosť, na základe čoho toto uznesenie nadobudlo v uvedený deň právoplatnosť. 

V priebehu vyšetrovania bolo zistené, že jeden zo spoluobvinených, XXXXX zomrel, o čom bol do vyšetrovacieho spisu založený aj listinný dôkaz vo forme úmrtného listu. 

Z listinného dôkazu – verejnej listiny – Úmrtného listu zo dňa 01.12.2015 vydaného matričným úradom mestskej časti XXXXX – Rača č. 77/2015, zväzok č. 8, ročník 2015, strana 129, por. č. 61 vyplýva, že XXXXX, nar. XXXXX, rodné číslo 810221/6248, trvalý pobyt XXXXX – XXXXX, zomrel dňa 18.11.2015 v mestskej časti XXXXX – XXXXX. 

Podľa § 9 ods. 1 písm. d) Trestného poriadku (upravujúceho neprípustnosť trestného stíhania) trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho. 
 
Podľa § 215 ods. 1 písm. d) Trestného poriadku, prokurátor zastaví trestné stíhanie, ak
je trestné stíhanie neprípustné podľa § 9 (Trestného poriadku). 

Nakoľko teda obvinený XXXXX v priebehu prípravného konania spočívajúceho vo vykonávaní skráteného vyšetrovania vedeného proti jeho osobe a spoluobvinenému XXXXX pre prečin ublíženia na zdraví spolupáchateľstvom podľa § 20 k § 156 ods. 1  Trestného zákona zomrel, nastala skutočnosť prezumovaná v ustanovení § 9 ods. 1 písm. d) Trestného poriadku spôsobujúca neprípustnosť ďalšieho trestného stíhania vedeného proti jeho osobe, na základe čoho potom bolo potrebné rozhodnúť v intenciách ustanovenia § 215 ods. 1 písm. d) Trestného poriadku a toto trestného stíhanie voči jeho osobe zastaviť (pričom je zároveň potrebné uviesť, že v predmetnej veci bude aj naďalej vedené trestné stíhanie voči druhému obvinenému,  XXXXX). 

 Na základe vyššie uvedených skutkových a právnych dôvodov bolo potom potrebné rozhodnúť tak, ako je uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. 

JUDr. Lukáš Hanniker 
prokurátor